text: OVERBLIK: Soldater skal aflaste politiet
  08 september 2017 kl. 10.48
  Betjente kan vende hjem til deres kredse, når soldater hjælper til fra udgangen af september.
  Dansk politi er under hårdt pres med blandt andet bandekrig, grænsekontrol og terrorbevogtning.
  Derfor skal soldater og hjemmeværnet aflaste politiet i et omfang, så det svarer til, at 128 fuldtidspolitifolk bliver frigjort fra at bevogte den danske grænse og mulige terrormål.
  Her kan du læse mere om planen, som justitsminister Søren Pape Poulsen (K) og forsvarsminister Claus Hjort Frederiksen (V) præsenterer fredag.
  
  
  Soldater overtager grænsekontrol:
  Mandag den 11. september starter 160 soldater på et uddannelsesforløb, der varer omkring 14 dage. Herefter er det planen, at de skal indsættes løbende.Det er regeringens forventning, at der ved udgangen af september vil være indfaset betydelige ressourcer fra Forsvaret og Hjemmeværnet.I alt vil 128 politi-årsværk blive frigjort på den måde, forventer regeringen.Betjente ved grænsen i Sønderjylland vil vende tilbage til kredsene i Vestdanmark.De betjente, der frigøres fra bevogtningsopgaver, skal som udgangspunkt tilbage til de sjællandske kredse, der er plaget af bandekonflikt.
  
  